Direktorat za građevinarstvo

Broj: UP I 117/5 -12/8

Podgorica, 22.01.2020.godine

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**PODGORICA**

Dana 20.01.2020.godine, Mreža za afirmaciju nevladinog sektora – MANS iz Podgorice, izjavila je žalbu na rješenje Ministarstva održivog razvoja i turizma broj: UP I 117/5-12/6 od 22.12.2019.godine(broj 19/125942 od 20.01.2020.godine), zbog pogrešne primjene materijalnog prava, povrede pravila postupka i nepotpuno i nepravilno utvrđenog činjeničnog stanja.

Shodno članu 42 Zakona o slobodnom pristupu informacijama, a u vezi sa navedenim, obavještavamo Vas sljedeće:

Dana 12.02.2019. godine, Mreža za afirmaciju nevladinog sektora – MANS iz Podgorice dostavila je ovom ministarstvu Zahtjev za slobodan pristup informacijama, za slobodan pristup informacijama, odnosno dostavljanje kopije Glavnog projekta poddionice 1.4 autoputa Bar-Boljare, dionica Smokovac-Mateševo, na osnovu koje je izdata građevinska dozvola br. 1054-157/9 od 30.03.2017.godine.

Rješavajući u postupku po predmetnom Zahtjevu za slobodni pristup informacijama Mreže za afirmaciju nevladinog sektora – MANS iz Podgorice, Ministarstvo održivog razvoja i turizma je u zakonskom roku, shodno članu 31 Zakona o slobodnom pristupu informacijama, donijelo rješenje broj UPI 117/5 -12/2 od 25.02.2019.godine, kojim se odbija zahtjev za slobodni pristup informacijama.

Podnosilac zahtjeva je na predmetno rješenje izjavio žalbu, a Ministarstvo je po rješenju Agencije donijelo novo rješenje broj: UP I 117/5 -12/6 od 22.12.2019.godine i isto vam dostavljamo u prilogu, a ostale spise predmeta smo vam dostavljali po žalbi Mreže za afirmaciju nevladinog sektora – MANS iz Podgorice izjavljene na rješenje broj UPI 117/5-12/2 od 25.02.2019.godine.

U vezi sa navedenim, ovo ministarstvo ukazuje da je predmetna žalba neosnovana, te da je u obrazloženju pobijanog rješenja navedena neosnovanost podnijetog zahtjeva za pristup informacijama, a ovo u skladu sa pozitivnim propisima koji regulišu ovu materiju.

Predmetno rješenje broj UPI 117/5-12/6 od 22.12.2019.godine, je istog dana objavljeno na sajtu Ministarstva održivog razvoja i turizma www.mrt.gov.me u rubrici slobodan pristup informacijama.

**Ovlašćeno lice**

**za slobodan pristup informacijama**

Milica Abramović

**Obradila:**

Stanislavka Nikčević